Ændringerne i oversigten over indtægter og udgifter efter sektion findes på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

Efter terrorangrebene i Paris i november 2015 og i Bruxelles i marts 2016 har alle institutionerne gennemgået deres sikkerhedsbehov på kort til mellemlang sigt. Budgetforslaget for 2017 indarbejder yderligere elementer vedrørende sikkerhed for næsten alle institutioner. I nogle tilfælde kræver behovet for at fremskynde styrkelsen af sikkerhedsforanstaltninger og -installationer dog yderligere ressourcer allerede i 2016.

Ved forslag til ændringsbudget (FÆB) nr. 3 til budgettet for 2016 foreslås det at øge sikkerhedsbudgettet for et samlet beløb af 15,8 mio. EUR som følger:

I mio. EUR, afrundede beløb

Institution Forhøjelser, der anmodes om Europaskolerne 3,5 Europa-Parlamentet 0,2 Europa-Kommissionen 5,0 Domstolen 1,8 Den Europæiske Revisionsret 2,1 Det Europæiske Økonomiske og Sociale Udvalg 0,4 Regionsudvalget 0,3 Tjenesten for EU’s Optræden Udadtil 2,5 I alt 15,8

Resultatet er en forøgelse af ikke-opdelte bevillinger i budgettet for 2016 for udgiftsområde 5 – Administration. Det foreslås imidlertid at omfordele de nødvendige betalingsbevillinger fra aktionsposten ITER under udgiftsområde 1a for at undgå påvirkning af det samlede betalingsniveau.

2. Sektion III – Kommissionen, herunder Europaskolerne

2.1Kommissionen

Kommissionens samlede budget vedrørende sikkerhed for personer, bevogtning af bygninger og informationssikkerhed beløber sig til 60,6 mio. EUR i 2016. Den stigning, der nu foreslås i forbindelse med det forværrede sikkerhedsklima, giver et samlet budget for 2016 på 65,6 mio. EUR. Hvis disse supplerende investeringer kan foretages i 2016, kan budgetanmodningen for 2017 holdes på næsten samme niveau, dvs. 66,3 mio. (når supplerende udgifter vedrørende genhusning af tjenesterne fra Jean Monnet-bygningen i Luxembourg fraregnes).

De supplerende behov for 2016 kan opdeles som følger:

Informationssikkerhed (0,59 mio. EUR)

–Betydelige investeringer i systemet CommisSign Public Key Infrastructure (PKI), der beløber sig til 0,45 mio. EUR. Den eksisterende hardware og software er gammel og understøtter ikke de nyeste krypteringsrelaterede protokoller, som bliver obligatoriske i 2016. Det er desuden vigtigt, at Kommissionen opgraderer sine interne systemer i henhold til kravene i "forordningen om elektronisk identifikation og tillidstjenester til brug for elektroniske transaktioner på det indre marked". Opgradering af CommisSign PKI vil også øge sikkerheden og anvendeligheden af sikrede e-mails til mobiltelefoner. Andre institutioner er også i færd med at opgradere deres systemer, og det er afgørende, at Kommissionens CommisSign PKI er kompatibel med deres fremtidige systemer til håndtering af EU's klassificerede oplysninger.

–Kommissionens it-systemer bliver konstant angrebet af hackere, og der anmodes om yderligere 0,05 mio. EUR til specifik hardware og software for at forbedre og udvikle kapaciteten i forbindelse med analyse af malware, navnlig på smartphones.

–Det er behov for 0,09 mio. EUR til at øge kapaciteten inden for afværgelse af spionage på teknisk niveau, hvilket skal ske ved at forbedre det interne sagsforvaltningssystem og IT-udstyret til Kommissionens Direktorat for Sikkerheds register over EU's klassificerede oplysninger (EUCI).

Sikkerhed for personer (0,24 mio. EUR)

–0,12 mio. EUR til udstyr til livvagtsteamet. Handlingsplanen for øgede sikkerhedsforanstaltninger blev iværksat af næstformanden med ansvar for sikkerhed i begyndelsen af 2015. På grund af den anspændte sikkerhedssituation vil der blive ansat ti nye livvagter under handlingsplanen for øgede sikkerhedsforanstaltninger, hvoraf to startede i slutningen af 2015, og otte vil blive ansat i 2016. De supplerende bevillinger, der anmodes om, vil blive brugt til at forsyne dem med det nødvendige udstyr til at udføre deres opgaver (skudsikre veste osv.).

–0,12 mio. EUR til sikkerhedstræning for VIP-chauffører med henblik på at yde træning inden for deres funktion, således at de bedre kan beskytte Kommissionen.

Sikkerhed for bygninger (4,13 mio. EUR)

–1,1 mio. EUR til at fremskynde det globale bygningssikringsprojekt samt 1 mio. EUR til dækning af presserende sikringsprojekter for bygninger, der i øjeblikket ikke er inddraget i dette projekt, herunder sikringen af flere IT-netværklokaler, opgradering af Kommissionens overvågningskamerainstallationer og sikring af flere medlemmer af kommissærkollegiets private boliger.

–Køb af supplerende røntgenapparater, således at flere bygninger i Bruxelles får dem stillet til rådighed (1,4 mio. EUR).

–Et mindre supplerende beløb til de øgede sikkerhedsforanstaltninger i forbindelse med udskiftningen af ID-kort og parkeringskort og opgradering af IT-systemerne til adgangskontrol (130 000 EUR).

–0,5 mio. EUR til lokaliteterne i Luxembourg til dækning af yderligere udstyr (0,1 mio. EUR til Drosbach-bygningen og dagcenteret for mindre børn) og virkningerne af et højere beskyttelsesniveau for bygningerne (0,4 mio. EUR).